fi fi jbo es fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Energiaa säästämällä pidetään sähkölasku maltillisena | Oulun Energia - Oulun Energia
Käynnissä oleva energiakriisi haastaa niin sähkönkäyttäjiä kuin sähköyhtiöitäkin – luvassa on epävarma talvi ja huoli sähkön hinnasta sekä sen riittävyydestä. Sähkön tuotantoa ei ole mahdollista lisätä lyhyellä aikavälillä, siksi avainasemassa sähkön riittävyyden ja hinnan osalta on sähkön oikea-aikainen ja järkevä käyttö.
Oulun Energia tekee kaikkensa sähkön riittävyyden takaamiseksi tuottamalla kantaverkkoon mahdollisimman paljon energiaa. Asiakkaiden näkökulmasta sähkölaskuun voi vaikuttaa parhaiten vähentämällä omaa sähkönkäyttöään.
Kokosimme tälle sivulle vinkkejä siitä, miten voit vähentää energiankäyttöäsi arjen pienillä teoilla, olipa lämmitysmuotosi sitten sähkö, kaukolämpö tai maalämpö.
Top 9.  Näin onnistut energiansäästämisessä kotona
Energiatehokas saunominen. Sähkösaunan lämmittäminen on yksi kovimmista sähkön kuluttajista. Siksi saunomiseen kannattaa kiinnittää nyt erityistä huomiota. Mieti, voisiko perheenne saunavuoroja keskittää niin, että sauna lämpenee harvemmin ja koko perhe kävisi saunassa samalla lämmöllä? Saunassa kannattaa käydä myös mahdollisimman nopeasti sen lämmettyä, jolloin se ei ole turhaa päällä.
Nopea ja viileä suihku. Kymmenen minuutin suihku kuluttaa jopa 120 litraa vettä, josta 60 prosenttia on lämmitettyä. Käy siis nopeassa suihkussa ja vältä veden valuttamista saippuoinnin aikana. Voisitko haastaa itsesi käymään kahden minuutin suihkussa? Silloin vettä kuluisi vain noin 30 litraa.
Laske huonelämpötilaa. Asuintilojen lämpötilat kannattaa laskea 18–21 asteeseen. Makuuhuoneessa lämpö voi olla tätäkin alempi. Yhden asteen matalampi sisälämpötila vähentää jopa 5 prosenttia lämmitysenergian tarpeesta. Varastoissa ja autotalleissa riittää 12 astetta. Muista, että vesijohtoja sisältävissä tiloissa on pidettävä peruslämpö yllä, etteivät vesiputket jäädy.
Säädä pesutilojen mukavuuslattialämmitys. Säädä lattialämmitys kuivattamaan pesutilat suihkun jälkeen ja pienemmälle teholle kun pesutiloja ei käytetä. Huomioi, että termostaattiohjatuissa lattialämmityksessä saattaa ovien auki jättäminen ajaa lattialämmityksen kilpailemaan muun lämmitysjärjestelmän kanssa, joka nostaa sähkölaskua.
Ilmanvaihdon säätäminen. Ilmanvaihdon kautta voi hävitä jopa 1/3 asuintilojen lämmöstä. Säädä ilmanvaihto mahdollisimman pienelle asiantuntijan avustuksella. Ilmanvaihtoa ei voi kuitenkaan sammutetaan kokonaan, sillä siitä voi syntyä kiinteistölle muita ongelmia.
Nopea ja tehokas tuuletus. Sähkölämmitteisissä taloissa nopea ja tehokas tuuletus ilman, että ovia ja ikkunoita pidetään liian kauan auki, on kaikista energiatehokkain vaihtoehto.
Ikkunoiden ja ovien tiivisteiden tarkastaminen. Lämpöä katoaa myös huonosti pitävien tiivisteiden kautta. Tarkista ja tiivistä ikkunat sekä ovet, jotta lämpöhävikkiä ei synny.
Seuraa omaa energiankäyttöäsi. Kun seuraat omaa energiankäyttöäsi, on sinun mahdollista myös paremmin optimoida sitä. Oulun Energian asiakkaana voit seurata omaa energiankäyttöäsi esimerkiksi Energiatililtä. Energiansäästäjän vuosikello auttaa sinua ajoittamaan säästötoimet oikein.
Top 5. Näin onnistut sähkön säästämisessä arjen valinnoilla
Vaihda kotisi valaistus led-lamppuihin ja pidä valoja päällä vain tarpeen mukaan.
Sähkökuormien ohajus ja ajoitus optimoi laitteiden käyttöä. Hyödynnä laitteiden aikaohjaus niihin hetkiin, kun sähköä tuotetaan edullisemmin. Sulje laitteet, kun et käytä niitä.
Pese vain täysiä koneellisia ja hoida vaatteita niille sopivalla tavalla. Esimerkiksi vaatteiden tuuletuksella voidaan vähentää pesukertoja ja kuivattamalla vaatteet ulkona tai kuivausrummussa säästyy lämmitysenergiaa.
Hyödynnä levyjen ja uunien jälkilämpö ja tee kerralla isompia eriä ruokaa. Muista, että kiertoilmauunia ei tarvitse esilämmittää.
Jos uusit laitteita, kiinnitä huomiota niiden energiatehokkuuteen.
Top 3. Näin onnistut säästämään rahaa arjen pienillä teoilla
Käytä liikkumiseen mahdollisuuksien mukaan julkista liikennettä, yhteiskäyttökulkuneuvoja tai lihasvoimaa. Säästät näin vakuutuksissa ja ajoneuvoveroissa, polttoaineen hinnassa ja parhaassa tapauksessa kuntosi nousee.
Lajittelemalla säästät arvokkaita raaka-aineita ja rahaa. Korjaa, myy tai lahjoita käyttökelpoiset tuotteet eteenpäin.
Vähennä ruokahävikkiä ja suosi kotimaista. Lisäämällä kasviksia ja kasviproteiineja lautaselle säästät niin luontoa kuin kukkaroakin.
Lue myös: Älä jää tuskailemaan ison sähkölaskun kanssa yksin – maksujärjestely on fiksua ja säästää viivästyskuluilta
Oulussa kaukolämpöä riittää myös energiakriisin keskellä
Oulun Energian tuotantoa on kehitetty pitkäjänteisesti ja kestävästi viimeisimpien vuosikymmenten aikana. Kehitystoimet sekä uusien energiantuotantomuotojen lisääminen osaksi tuotantoa on tehty osana hiilineutraaliustavoitteita mutta myös takaamaan energian toimitusvarmuutta kaikissa olosuhteissa.
Varautuminen sähkön häiriötilanteisiin ja poikkeusoloihin
Tälle sivulle olemme keränneet tietoa sähkön häiriötilanteisiin ja poikkeusoloihin varautumisesta niin Oulun Energian kuin kuluttajien näkökulmasta.
Sähkömarkkinat ja Oulun Energia
Nykyinen Euroopan laajuinen energiakriisi on erittäin huolestuttava kuluttajille sekä yrityksille. Sähkömarkkinat ovat reagoineet vallitsevaan tilanteeseen voimakkaasti, eikä tulevaisuutta voi ennustaa tässä hetkessä. Olemme koonneet tälle sivulle infoa vallitsevasta tilanteesta sekä asioista joihin Oulun Energia voi vaikuttaa.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15